Drie in hof oor gedwonge huwelik | Maroela Media
Drie mans het Maandag in die Mthatha-landdroshof in die Oos-Kaap verskyn nadat hulle glo 'n 15-jarige meisie gedwing het om met 'n 26-jarige man te trou.
Kapt. Anelisa Feni, woordvoerder van die polisie, het gesê die verdagtes is Saterdag in hegtenis geneem. "Die meisie se twee oupas, 51 en 70 jaar oud, het glo die gedwonge huwelik gereël. Daar is glo aan die meisie gesê dat sy by haar een oupa gaan woon om haar skoolloopbaan te voltooi."
Volgens Feni het die Valke van die plan gehoor en is die meisie by die 26-jarige man se huis in Ntlazi gevind. Sy is onmiddellik verwyder en na 'n plek van veiligheid in Mthatha geneem.
Feni het gesê die 26-jarige man staan tereg op aanklagte van ontvoering en poging tot verkragting terwyl die ander twee mans van mensehandel aangekla word. Die drie is op borgtog van R500 elk vrygelaat en moet weer op 2 Maart in die hof verskyn.
'Hatfield se domste dief'
R500 borgtog ???
as dit mensehandel is, wat is LABOLA dan?
Die bruidegom is seker n buitelander, kon toe seker n bruid bekostig en daarmee saam burgerskap.
Hierdie 3 mans is eitlik onskuldig. Dit is hul kultuur om 'n meisie te mag vat sodra sy oor 13 of so is. Die Anc moet pa staan dat hierdie kultuur nog voortgaan.